защитни мерки по отношение на движението на капитали между ЕС като страна и Украйна за срок от не повече от шест месеца, ако такива мерки са строго необходими. Страната, която приема защитните мерки, веднага информира другата страна за приемането на тези мерки и представя във възможно най-кратък срок график за тяхното премахване.
 Член 147
 Разпоредби за улесняване и по-нататъшна либерализация
 1. Страните провеждат взаимни консултации с оглед улесняване на движението на капитали между тях с цел насърчаване на целите на настоящото споразумение.
 2. През първите четири години след датата на влизане в сила на настоящото споразумение страните предприемат мерки, които позволяват да се създадат необходимите условия за по-нататъшно постепенно прилагане на нормите на ЕС като страна в областта на свободното движение на капитали.
 3. Преди края на петата година след датата на влизане в сила на настоящото споразумение Комитетът по търговия прави преглед на взетите мерки и определя условията за по-нататъшна либерализация.
 ГЛАВА 8
 Обществени поръчки
 Член 148
 Цели
 Страните признават значението на прозрачните, недискриминационни, конкурентни и открити процедури за възлагане на обществени поръчки за устойчивото икономическо развитие и си поставят за цел ефективното, реципрочно и постепенно отваряне на своите съответни пазари за обществени поръчки.
 В настоящата глава се предвижда взаимен достъп до пазарите на обществени поръчки въз основа на принципа за национално третиране на национално, регионално и местно равнище за обществени поръчки и концесии в традиционните сектори, както и в сектора на обществените услуги. В нея се урежда постепенното сближаване на законодателството на Украйна в областта на обществените поръчки с достиженията на правото на ЕС в областта на обществените поръчки, придружено с институционална реформа и със създаването на ефикасна система за обществени поръчки въз основа на принципите, които ръководят обществените поръчки в ЕС като страна, и на термините и определенията, установени в Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, доставки и услуги (наричана по-нататък „Директива 2004/18/ЕО“) и в Директива 2004/17/ЕО на Европейския парламент и на Съвета от 31 март 2004 г. относно координирането на процедурите за възлагане на поръчки от възложители, извършващи дейност в секторите на водоснабдяването, енергетиката, транспорта и пощенските услуги (наричана по-нататък „Директива 2004/17/ЕО“).
 Член 149
 Приложно поле
 1. Настоящата глава се прилага за обществени поръчки за строителство, доставки и услуги, както и за поръчки за строителство, доставки и услуги в сектора на обществените услуги и концесии за строителство и услуги.
 2. Настоящата глава се прилага за всички възлагащи органи и възложители, които отговарят на определенията, залегнали в достиженията на правото на ЕС в областта на обществените поръчки (наричани общо по-нататък „възложителите“). Тя се прилага и за публичноправните организации и публичните предприятия в сферата на обществените услуги като държавни предприятия, извършващи съответните дейности, и частни предприятия, упражняващи дейност въз основа на предоставените им специални или изключителни права в сферата на обществените услуги.
 3. Настоящата глава се прилага за поръчки на стойност над праговете, определение в приложение XXI-П.
 Изчисляването на прогнозната стойност на дадена обществена поръчка се базира на общата дължима